**Ministru kabineta rīkojuma projekta „Grozījumi Ministru kabineta 2015. gada 12. maija rīkojumā Nr.244 “Par Iekļaujošas nodarbinātības pamatnostādnēm 2015. -2020. gadam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījumi Ministru kabineta 2015. gada 12.maija rīkojumā Nr.244 “Par Iekļaujošas nodarbinātības pamatnostādnēm 2015.-2020. gadam” (turpmāk – Rīkojuma projekts) ir izstrādāts, lai pagarinātu Ministru kabineta 2015. gada 12. maija rīkojuma Nr. 244 (prot. Nr. 23  21. §) “Par Iekļaujošas nodarbinātības pamatnostādnēm 2015. - 2020. gadam” (turpmāk – Rīkojums) 7.punktā un 8.1. apakšpunktā dotā uzdevuma izpildi un atzītu 6. punktā un 8.2. apakšpunktā dotā uzdevumu izpildi par aktualitāti zaudējušu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas (turpmāk – LM) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets (turpmāk – MK) 2015. gada 12. maijā pieņēma Rīkojumu, ar kuru atbalstīja LM izstrādātās Iekļaujošas nodarbinātības pamatnostādnēs 2015. - 2020. gadam (turpmāk – pamatnostādnes). Rīkojuma 8.1. apakšpunktā dotais uzdevums paredz LM sagatavot un labklājības ministram iesniegt noteiktā kārtībā MK pamatnostādņu īstenošanas starpposma novērtējumu līdz 2018. gada 31. maijam, pirms tam atbildīgajām un iesaistītajām institūcijām līdz 2018. gada 1. martam iesniedzot LM informāciju par pamat­nostādnēs noteikto uzdevumu un pasākumu izpildes gaitu un rezultātiem, ko paredz Rīkojuma 7.punkts.LM īstenotā projekta Nr.9.2.1.2./15/I/001 “Iekļaujoša darba tirgus un nabadzības risku pētījumi un monitorings” ietvaros Ekonomiskās sadarbības un attīstības organizācija (turpmāk – OECD) īsteno zinātnisku pētījumu par sociālās atstumtības riskam pakļauto bezdarbnieku iespējām iekļauties darba tirgū. OECD zinātniskā pētījuma izstrādes pamatojums – iekļaut pētījuma rezultātus līdzās pamatnostādņu īstenošanas starpposma novērtējumā. OECD izvērtēs darba tirgus politikas ietekmi uz iekļaujoša darba tirgus attīstību Latvijā, savukārt zinātniskā pētījuma noslēgums un rezultātu / rekomendāciju gala izstrāde plānota 2018. gada decembrī un 2019. gada sākumā. Zinātniskā pētījuma ietvaros OECD plāno analizēt šādus jautājumus: 1. bezdarbnieku aktivizēšanas politika: (1) individuālais darbs ar klientu (t.sk. bezdarbnieku profilēšanas sistēma, bezdarbnieku grupēšana un individuālais darba meklēšanas plāns); (2) aktīvās un pasīvās darba tirgus politikas sasaiste (t.sk. piemērota darba noteikšana un kritēriji, sankcijas statusa zaudēšanai, darba meklēšanas nosacījuma un pabalstu, ko saņem bezdarbnieki, sasaiste); (3) reģionālā mobilitāte – Nodarbinātības valsts aģentūras (turpmāk – NVA) pārklājums lokālā līmenī, attālās teritorijās dzīvojošo (grūtāk sasniedzamo) klientu aktivizēšana;
2. NVA īstenoto pasākumu efektivitāte: (1) pasākumu ietekmes izvērtēšana ar kontrfaktuālām metodēm (atbalstu saņēmušo un kontroles grupu salīdzināšana); (2) atsevišķu grupu darba tirgus iznākumi pēc dalības NVA pasākumos (t.sk. bezdarbnieki ar zemu izglītības līmeni, bezdarbnieki ar invaliditāti, jaunieši (15-29), pirmspensijas vecuma bezdarbnieki, bezdarbnieki lauku reģionos);
3. NVA pasākumos piešķiramā atbalsta pietiekamība (t.sk. stipendiju apmērs, algu subsīdijas, mobilitātes atbalsts un tā piešķiršanas nosacījumi);
4. rekomendācijas un priekšlikumi aktīvo nodarbinātības pasākumu pilnveidei.

Zinātniskais pētījums tiek īstenots OECD pētījumu sērijas “*Connecting People with Jobs*” ietvaros, kas sniedz iespēju Latvijas situāciju salīdzināt ar OECD valstu rādītājiem, kā arī iegūt secinājumus un rekomendācijas, kas balstītas uz OECD valstu labāko praksi un pieredzi. “*Connecting People with Jobs*” sērijas pētījumos OECD analizē dalībvalstu politiku iekļaujošas nodarbinātības jomā, pievēršot īpašu uzmanību sociālās atstumtības riskam pakļauto grupu iespējām iekļauties darba tirgū. Šīs sērijas ietvaros izstrādāti zinātniskie pētījumi par Lielbritāniju, Slovēniju, Austrāliju, šobrīd top par Korejas Republiku (Dienvidkoreju). Latvijas pētījuma veikšanā ar OECD ir panākta vienošanās, kā pētījuma ietvars tiek paplašināts - līdz ar starptautisku un salīdzinošu rīcībpolitiku novērtējumu tajā tiks ietverts Latvijas detalizēts aktīvās darba tirgus politikas pasākumu ietekmes izvērtējums, izmantojot kontrfaktuālās metodes.Lai iekļautu pētījuma rezultātus pamatnostādņu īstenošanas starpposma novērtējumā, nepieciešams pagarināt novērtējuma sagatavošanas termiņu.Ņemot vērā minēto, kā arī, lai nodrošinātu uz pierādījumiem balstītas rīcībpolitikas izstrādi un izmantotu Latvijai kā OECD dalībvalstij pieejamo ekspertīzi darba tirgus politikas pilnveidē, Rīkojuma projekts paredz **mainīt Rīkojuma 8.1. apakšpunktā dotā uzdevuma izpildes termiņu no 2018. gada 31. maija uz 2019. gada 31. maiju un 7.punktā dotā uzdevuma izpildes termiņu no 2018. gada 1. marta uz 2019. gada 1. martu.** Pamatnostādnēs 9. nodaļā “Pārskatu sniegšanas un novērtēšanas kārtība” ietvertais termiņš par vidusposma novērtējuma sagatavošanu, kas noteikts atbilstoši Rīkojuma 8.1. apakšpunktam, mainīts netiek, pamatojoties uz Ministru kabineta 2014. gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” (turpmāk – MK noteikumi Nr.737) 45.punktu, kas paredz, ka pamatnostādnes aktualizē, *ja būtiski mainījušies apstākļi, kas bijuši par pamatu konkrētu risinājumu ietveršanai politikas plānošanas dokumentā*, *un nepieciešams noteikt jaunus politikas mērķus vai rīcības virzienus*. Rīkojuma 6.punkts noteica sadarbības uzdevumu Izglītības un zinātnes ministrijai (turpmāk – IZM) no Eiropas Savienības fondu Darbības programmas «Izaugsme un nodarbinātība» 8.4.1. specifiskā atbalsta mērķa «Pilnveidot nodarbināto personu profesionālo kompetenci» Eiropas Sociālā fonda projekta «Nodarbināto personu profesionālās kompetences pilnveide» (projekta Nr. 8.4.1.0/16/I/001) (turpmāk – SAM 8.4.1.) novirzīt finansējumu LM 2 500 000 euro apmērā nodarbināto personu nozarēs un profesiju grupās, kurās paredzama nodarbināto skaita samazināšanās tehnoloģisko procesu attīstības un darba ražīguma kāpināšanas rezultātā (turpmāk - bezdarba riskam pakļauto nodarbināto personu), atbalsta aprobēšanas izmēģinājumprojekta (turpmāk - izmēģinājumprojekts) īstenošanai (ko paredzēja Rīkojuma 6.1. apakšpunkts), kā arī sadarbībā ar LM izstrādāt un līdz 2015. gada 30. septembrim iesniegt noteiktā kārtībā MK tiesību aktu projektus, lai nodrošinātu, ka izmēģinājumprojekta īstenošana tiek uzsākta ne vēlāk kā 2016. gada 1. janvārī (ko paredzēja Rīkojuma 6.2. apakšpunkts) un papildus sadarbībā ar LM izmēģinājumprojektu īstenot līdz 2018. gada 31. decembrim (ko paredzēja Rīkojuma 6.3. apakšpunkts).No 2017. gada 1. janvāra līdz 2022. gada 31. decembrim atbalsta pasākumus nodarbināto personu profesionālās kompetences pilnveidei, uz kuru var pretendēt arī bezdarba riskam pakļautās nodarbinātās personas, atbilstoši MK 2016.gada 15.jūlija noteikumiem Nr.474 “Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi” nodrošina Valsts izglītības attīstības aģentūra (finansējuma saņēmējs), tādējādi Rīkojuma 8.2. apakšpunkts tāpat kā 6. punkts ir zaudējis aktualitāti, jo LM nav iesaistīta SAM 8.4.1. finansējuma saņemšanā (Rīkojuma 6.1. apakšpunkts).Lai arī Rīkojuma 6.2. apakšpunkts tika izpildīts, jo LM sagatavoja un noteiktā kārtībā izsludināja MK noteikumu projektu "Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" 8.4.1.1.pasākuma "Izmēģinājumprojekts bezdarba riskam pakļauto nodarbināto personu atbalstam" īstenošanas noteikumi" (izsludināts 09.07.2015. Valsts sekretāru sanāksmē, prot. Nr. 26 15.§, informācija pieejama http://tap.mk.gov.lv/mk/vsssanaksmes/saraksts/protokols/?protokols=2015-07-09), tomēr minētā MK noteikumu projekta tālāka virzība netika īstenota, ņemot vērā 21.12.2015. Sadarbības padomes sēdē pieņemto lēmumu, ka SAM 8.4.1. atbildīgās institūcijas funkcijas pilda IZM, atbildot par pieaugušo izglītības jomu kopumā. Līdz ar to Rīkojuma 6.3. apakšpunkts netika īstenots, jo atbilstoši MK 2015.gada 15.maija rīkojumam Nr. 287 “Par Pieaugušo izglītības pārvaldības modeļa ieviešanas plānu 2016.-2020. gadam” IZM sadarbībā ar VIAA īsteno mācību atbalstu pieaugušajiem-nodarbinātajiem un atbild par turpmāk nepieciešamajiem pasākumiem un izvērtējumiem. Ņemot vērā minēto,Rīkojuma projekts papildus paredz: **(3)** svītrot **Rīkojuma 6. punktu, atzīstot tajā dotos uzdevumus par aktualitāti zaudējušiem;****(4)** svītrot **Rīkojuma 8.2. apakšpunktu, atzīstot tajā doto uzdevumu par aktualitāti zaudējušu.**Rīkojuma 8.2. apakšpunkta un 6.punkta izmaiņas, kas saistītas ar konkrētu pasākumu īstenošanu un atbildīgajām institūcijām, tiks ņemtas vērā un attiecīgi atspoguļotas pamatnostādņu vidusposma ietekmes izvērtējumā, neveicot izmaiņas pamatnostādnēs, pamatojoties uz MK noteikumu Nr.737 45.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projektu izpildi nodrošinās LM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojumu projekti neparedz izmaiņas LM institucionālajā struktūrā, kā arī neietekmē pieejamos cilvēkresursus. |
| 3. | Cita informācija | Nav |

Labklājības ministrs J.Reirs

Brīdaks 67 021 508

Raimonds.Bridaks@lm.gov.lv